Moulin Rouge

**Moulin Rouge** (fransk for «Rød mølle») er en tradisjonell kabaretscene på Boulevard de Clichy, ved Place Blanche, krysset mellom og enden av Rue Blanche. Den ble oppført i 1889 av Charles Zidler og Joseph Oller, som også eide L'Olympia i Paris. Det opprinnelige lokalet ble ødelagt av brann i 1915. Moulin Rouge ligger sørvest for Montmartre, i Paris-distriktet Pigalle på Boulevard de Clichy i 18. arrondissement. Den nærmeste t-banestasjonen er Blanche.

Moulin Rouge er berømt for den store imitasjonen av en vindmølle på taket. Stedets utforming og navnet *Moulin Rouge* er ofte blitt gjenstand for etterligninger fra andre nattklubber over hele verden. Etablissementet ble kjent for sine frekke og fargerike danseshow, som blant andre maleren Toulouse-Lautrec udødeliggjorde på plakater og malerier. 

Moulin Rouge er også kjent som fødestedet til den moderne og franske formen for cancan-dans som begynte på 1840-tallet. Dans med cancan ble opprinnelig introdusert som en forførende dans av fristende kurtisanene som opererte fra stedet, og  utviklet seg til en egen form for underholdning og førte til introduksjonen av kabareter over hele Europa. Cancan er en kraftige manipulasjonen av skjørt og underkjoler, sammen med høye spark og stor energi.

I dag er Moulin Rouge en turistattraksjon, og tilbyr hovedsakelig musikalsk danseunderholdning for besøkende fra hele verden. Klubbens innredning inneholder fortsatt mye av romantikken til den franske fin de siècle.

## Opprettelse og tidlig suksess

Den 6. oktober 1889 åpnet Moulin Rouge som Jardin de Paris, en utendørs hageanlegg, *café-chantant* (bokstavelig «syngende kafé»), en type musikalsk etablissement knyttet til den franske æraen Belle Époque.

Anlegget lå ved foten av høyden Montmartre. Grunnleggeren Joseph Oller og hans manager Charles Zidler var formidable forretningsmenn som forsto publikums smak. Målet var å la de aller rikeste komme og oppleve udannet, men pirrende underholdning, men i et fasjonabelt distrikt, Montmartre. De ekstravagante omgivelsene – hagen var utsmykket med en gigantisk elefant – tillot folk fra alle samfunnslag å blande seg. Arbeidere, lokale innbyggere, kunstnere, middelklassen, forretningsmenn, elegante kvinner og utlendinger som passerte Paris, gned seg på skuldrene. Med kallenavnet *Le Premier Palais des Femmes* («Det fremste kvinnepalasset») av Oller og Zidler, som hevdet at stedet snart ville bli «et tempel for musikk og dans». 

Kabareten raskt en stor suksess. Ingrediensene for suksessen:

* En revolusjonerende arkitektur for en konsertsal som tillot raske endringer av innredningen og hvor alle kunne blande seg;
* Festlige champagnekvelder der folk danset og ble underholdt takket være morsomme handlinger som endret seg jevnlig, som Joseph Pujol under navnet *Le Pétomane* («Fjertomanen»);
* En ny dans inspirert av kvadriljen som ble mer og mer populær: cancan, danset til en heftig rytme av kvinnelige dansere som viste lange beina under pirrende kostymer;
* Kjente dansere som historien fortsatt husker: la Goulue, Jane Avril, la Môme Fromage, Grille d'Egout, Nini Pattes en l'Air, Yvette Guilbert, Valentin le désossé og den kvinnelige underholdningsartisten og klovnen Cha-U-Kao;
* Et sted elsket av kunstnere, særlig Toulouse-Lautrec, hvis plakater og malerier sikret Moulin Rouge rask og internasjonal berømmelse.

## Plakater

Fil:(Albi) Bal au Moulin Rouge place Blanche 1889 - Jules Chéret.jpg|*Bal au Moulin Rouge, Place Blanche*, plakat av Jules Chéret, 1889
Fil:Henri-de-Toulouse-Lautrec-with-Tremolada-standing-next-to-Jules-Cherets-1889-poster.png|Henri de Toulouse-Lautrec med Tremolada (Zidlers assistent), ved siden av Chérets plakat, ca. 1890
File:Henri de Toulouse-Lautrec, Moulin Rouge - La Goulue, 1891 - The Metropolitan Museum of Art.jpg|*Moulin Rouge: La Goulue* av Henri de Toulouse-Lautrec, 1891
File:Au joyeux moulin rouge Choubrac-1896.jpg|Reklameplakat for Moulin Rouge av Alfred Choubrac, 1896
File:At the Moulin Rouge- La Goulue and Her Sister MET DP835768.jpg|*Au Moulin Rouge, La Goulue et sa sœur* av Henri de Toulouse-Lautrec, 1892
File:Cheret MoulinRouge ParisCancan.jpg|Plakat av Jules Chéret, 1890


## Se også
* Moulin Rouge!

## Referanser


## Eksterne lenker
*